Diari Oficial de la Generalitat Valenciana


Sumari del DOGV 6445, del 25-01-2011 (2011/291)

RESOLUCIÓ de 30 de desembre de 2010, del president de l'Agència Valenciana de l'Energia, per la qual es convoquen ajudes per a la realització d'auditories energètiques en les comunitats de regants de la Comunitat Valenciana en el marc del Pla d'Acció de l'Estratègia d'Estalvi i Eficiència Energètica (PAE4+).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6445

Data del DOGV
:   25-01-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/291


Data del document
:   30-12-2010

Organisme emissor
:   Agència Valenciana de l'Energia, AVEN

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de desembre de 2010, del president de l'Agència Valenciana de l'Energia, per la qual es convoquen ajudes per a la realització d'auditories energètiques en les comunitats de regants de la Comunitat Valenciana en el marc del Pla d'Acció de l'Estratègia d'Estalvi i Eficiència Energètica (PAE4+). [2011/291]  
Actualment en el nostre país, estem vivint cicles cada vegada majors de períodes secs on la importància de l'aigua és cada vegada major. A més, l'increment de les zones de regadiu i la modernització d'estos és un fet. Tot açò comporta un consum d'aigua però també un consum, no menys important, d'energia. Més si tenim en compte que per a la producció d'energia és necessària la crema de combustibles fòssils, que suposen un increment de les emissions de CO2 i altres gasos associats a este efecte hivernacle. A priori, hi ha dos camins per a frenar esta cadena d'increment d'emissions de CO2 per a la producció d'energia: produir l'energia per mitjà de fonts renovables i reduir la demanda energètica per mitjà de l'ús d'equips, tècniques i desenvolupaments més eficients.  
A més, una barrera important que limita la introducció de criteris d'eficiència energètica en les activitats associades a la distribució d'aigua per al sector agrari, és l'escassetat d'informació i sensibilització sobre aspectes energètics en tractar-se d'un sector molt tradicional en el qual hi ha una certa dificultat en la introducció de canvis en els modes d'operació.  
És per això que resulta d'especial importància l'estudi de la situació energètica actual de les comunitats de regants per a tractar d'introduir criteris d'eficiència energètica.   
Per a això, en el Pla d'Acció de l'Estratègia d'Estalvi i Eficiència Energètica 2008-2012 es proposa desenvolupar la mesura de realització d'auditories energètiques i plans d'actuació de millores en les comunitats de regants. Per a la posada en marxa en matèria d'esta mesura, l'Institut per a la Diversificació i Estalvi d'Energia (IDAE) ha desenvolupat un protocol d'auditoria energètica en les comunitats de regants que permet una anàlisi exhaustiva de la situació energètica de la comunitat.  
Amb este protocol es poden diagnosticar els punts dèbils de menor eficiència de la comunitat de regants i proposar així solucions de millora energètica d'esta. Es pretén que este protocol d'auditoria energètica siga una eina útil per a valorar i reduir, si és el cas, el consum energètic i econòmic de les explotacions agrícoles en regadius.  
L'Agència Valenciana de l'Energia (AVEN) creada per la Llei 8/2001, de 26 de novembre, com a entitat de dret públic, sotmesa al dret privat, té com a finalitat el desenvolupament d'actuacions en la política energètica en l'àmbit de la Comunitat Valenciana, d'acord amb les directrius generals del Govern Valencià, i és una de les funcions pròpies de l'AVEN la tramitació i la gestió d'ajudes i d'incentius financers per a fins de conservació, estalvi, diversificació, desenvolupament energètic i energies renovables. En este sentit, el conveni de col·laboració subscrit entre l'Agència Valenciana de l'Energia i l'Institut per a la Diversificació i Estalvi d'Energia, en data de 28 de març de 2008, és el suport on es regulen els mecanismes de col·laboració per a la consecució dels objectius d'estalvi i eficiència energètica plantejats en este i reflectits en la resolució.  
Per tot el que s'ha exposat i dins del marc jurídic establit, resolc:  
Article 1. Objecte i àmbit  
L'objecte d'esta resolució és convocar les ajudes de l'Agència Valenciana de l'Energia, destinades a la realització d'auditories energètiques en les comunitats de regants de la Comunitat Valenciana, dins del marc del Pla d'Acció 2008-2012 de l'Estratègia d'Estalvi i Eficiència Energètica a Espanya (PAE4+) que va aprovar el Govern en el Consell de Ministres de 20 de juliol de 2007, i d'acord amb el conveni de col·laboració subscrit entre l'Agència Valenciana de l'Energia i l'Institut per a la Diversificació i Estalvi d'Energia de 28 de març de 2008, que establix les bases reguladores per a la consecució dels objectius d'estalvi i eficiència energètica arreplegats en esta resolució.  
Este programa té la finalitat de promoure la realització d'estudis que definisquen les principals característiques de les comunitats de regants, les seues principals infraestructures i els diferents punts crítics de consum energètic existent. Tot això, amb l'objectiu de proposar mesures per a millorar l'eficiència energètica i l'estalvi, tant d'energia com econòmic.  
Article 2. Beneficiaris  
1. Podran ser beneficiaris d'estes ajudes les comunitats de regants de la Comunitat Valenciana.  
2. Els beneficiaris hauran de tindre la seu social a la Comunitat Valenciana i els estudis s'hauran de realitzar sobre instal·lacions ubicades en el dit territori.  
3. No podran obtindre la condició de beneficiaris els sol·licitants en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.  
4. La condició per a ser beneficiari haurà de mantindre's fins al moment del pagament de la subvenció.  
Article 3. Marc normatiu  
Les ajudes arreplegades en esta resolució es concediran d'acord amb el conveni de col·laboració subscrit entre l'Agència Valenciana de l'Energia i l'Institut per a la Diversificació i Estalvi d'Energia de 28 de març de 2008 on es regulen els mecanismes de col·laboració que s'han considerat convenients per a aconseguir els objectius d'estalvi i eficiència energètica plantejats en este.  
Article 4. Acumulació d'altres ajudes  
Les ajudes previstes en este programa no seran acumulables amb aquelles altres ajudes que per al mateix concepte puga concedir qualssevol administració o ens públic.  
Article 5. Línies pressupostàries  
Les ajudes que es regulen en esta resolució es concediran a càrrec dels pressupostos del Pla d'Acció de l'Estratègia d'Estalvi i Eficiència Energètica a Espanya 2008-2012, exercici 2010, que gestiona l'Agència Valenciana de l'Energia en la Comunitat Valenciana i la concessió de la qual està supeditada a l'existència de crèdit pressupostari adequat i suficient.  
La quantitat màxima destinada per a esta convocatòria de subvencions és de cent trenta-set mil euros (137.000 €), que es finançaran a càrrec del capítol de transferències de capital del pressupost de l'Agència Valenciana de l'Energia.  
La dita quantitat global màxima, podrà ser modificada mitjançant una resolució del director de l'Agència Valenciana de l'Energia en funció del desenvolupament del pla i del pressupost disponible.  
Article 6. Actuacions objecte de suport  
Serà objecte d'ajuda la realització d'auditories energètiques en les comunitats de regants de la Comunitat Valenciana. Estos estudis seran realitzats per empreses col·laboradores seleccionades per l'Agència Valenciana de l'Energia i hauran de desenvolupar-se segons el protocol d'auditories en les comunitats de regants elaborat per l'Institut per a la Diversificació i Estalvi d'Energia.  
Es consideraran costos elegibles als efectes d'ajuda els treballs externs de consultoria facturats per l'empresa col·laboradora establida en esta resolució d'ajudes, exclòs l'IVA.  
No seran subvencionables aquells estudis que hagen tingut suport o s'hagen realitzat directament per l'AVEN, en convocatòries anteriors.  
Article 7. Presentació de sol·licituds  
1. Els sol·licitants hauran de presentar la documentació següent:  
a) Sol·licitud: sol·licitud normalitzada, omplida en imprés-paper facilitat per l'Agència Valenciana de l'Energia, o bé utilitzant el programa informàtic disponible en la pàgina web de l'Agència (). La firma de la sol·licitud d'ajuda comportarà l'autorització del sol·licitant, excepte manifestació en contra, perquè l'Agència Valenciana de l'Energia obtinga directament les dades relatives al compliment de les obligacions tributàries davant de l'administració i les obligacions   
  
\* \* \* \* \*  
davant de la Seguretat Social, segons el que preveuen els articles 4 i 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic. En cas de no autoritzar-se hauran de presentar-se certificats d'estar al corrent de les obligacions tributàries davant de l'administració i les obligacions davant de la Seguretat Social.  
b) Documentació que ha d'acompanyar la sol·licitud.  
- Còpia compulsada de la targeta d'identificació fiscal del sol·licitant.  
- Còpia compulsada del poder de representació registrat del firmant de la sol·licitud o, si és el cas, document equivalent segons les prescripcions legals. Igualment hauran de presentar còpia compulsada del contracte/acta de constitució i estatuts vigents registrats.  
c) Documentació complementària.  
- Compromís del beneficiari, firmat pel representant legal, de dur a terme les mesures que proposen els dits estudis sempre que siguen tècnicament i econòmicament viables.  
- Els sol·licitants d'estes ajudes hauran de presentar declaració responsable de subvencions concedides per altres administracions públiques o ens públics o privats, per al finançament del projecte objecte de sol·licitud d'ajuda per esta resolució. La dita declaració responsable haurà de ser omplida en imprés-paper facilitat per l'Agència Valenciana de l'Energia, o bé utilitzant el programa informàtic disponible en la pàgina web de l'Agència ().  
Article 8. Lloc de presentació de sol·licituds i termini  
1. Les sol·licituds i la documentació annexa podran presentar-se en la seu de l'Agència Valenciana de l'Energia a València, carrer Colom, núm. 1, 4a planta. També podran presentar-se en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En el cas que s'optara per presentar la sol·licitud en una oficina de Correus, haurà de fer-se en sobre obert perquè la instància siga datada i segellada per l'oficina de Correus abans de ser certificada.  
2. El termini de presentació de sol·licituds serà de 30 dies naturals comptadors a partir de l'endemà de la publicació d'esta disposició en el Diari Oficial de la Comunitat Valenciana. En tot cas, quan el dia concret de finalització del termini fóra dissabte o inhàbil en el municipi en què residira l'interessat o en la seu de l'AVEN, es considerarà inhàbil a tots els efectes i es prorrogarà al primer dia hàbil següent.  
Article 9. Criteris de repartiment i quantia de la subvenció  
1. Les ajudes regulades en esta resolució s'han de concedir amb subjecció als principis de publicitat, concurrència i objectivitat, a càrrec del pressupost del Pla d'Acció de l'Estratègia d'Estalvi i Eficiència Energètica a Espanya 2008-2012 transferit a la Comunitat Valenciana i han d'estar supeditades a l'existència de crèdit adequat i suficient.  
2. En funció de la superfície regable (hectàrees), s'establixen per a cada un dels estudis els costos i ajudes sense IVA següents:  
  
Si alguna comunitat de regants per circumstàncies especials presenta un cost d'auditoria per superfície regable inferior a l'establit en l'anterior quadro, caldrà ajustar-se en l'últim lloc de totes les sol·licituds presentades i haurà de presentar una justificació del motiu pel qual el cost de l'estudi és inferior. Posteriorment haurà de disposar del vistiplau de l'empresa col·laboradora que haguera de realitzar l'estudi i aprovar-se per part de l'AVEN en la resolució de concessió. En este cas, l'ajuda corresponent serà el 75% del cost elegible definit en l'article 6.  
3. S'establixen per a la concessió de les ajudes els criteris següents:  
Primer. Repartiment territorial: seran objecte de suport amb caràcter prioritari els tres estudis de les comunitats de regants de major consum energètic de cada una de les províncies de la Comunitat.  
Segon. Consum energètic: les ajudes seran atorgades a aquelles comunitats de regants de major consum energètic i fins que s'acabe el pressupost establit en esta resolució.  
Article 10. Procediment de concessió i justificació d'ajudes  
1. La documentació aportada serà avaluada i si esta no reunix els requisits exigits es requerirà a l'interessat perquè en un termini de 10 dies, esmene la falta o acompanye la documentació necessària amb indicació que si així no ho fera es considerarà que està d'acord, i que ha desistit de la sol·licitud.  
2. Les ajudes seran concedides pel director de l'Agència Valenciana de l'Energia, per mitjà d'una resolució de concessió, amb un informe previ del cap d'Àrea d'Energia de l'AVEN, segons els criteris establits en l'article 9.  
3. Les resolucions de concessió fixaran el cost de l'estudi i la quantia de l'ajuda i incorporaran, si és el cas, les condicions i les obligacions operatives que afecten el desenvolupament del projecte, que en cap cas podran contravindre el que disposa esta resolució.  
Junt amb la resolució de concessió s'entregarà un Xec Estalvia Energia per valor de l'ajuda concedida segons el que establix l'article 9, que li servirà al beneficiari com a efecte de pagament a l'empresa que realitze l'estudi.  
Cada beneficiari només podrà obtindre un xec en esta convocatòria.  
4. Els estudis seran realitzats per les empreses col·laboradores seleccionades per l'Agència Valenciana de l'Energia. Segons la província en què es trobe la comunitat de regants, l'AVEN li assignarà una determinada empresa col·laboradora per a dur a terme l'auditoria energètica.  
5. Durant l'execució dels estudis, la comunitat de regants a través de l'empresa col·laboradora que realitza l'estudi, haurà de presentar periòdicament a l'AVEN els avanços produïts en l'auditoria i incloure les possibles correccions que des d'este organisme es facen al dit estudi.  
6. La comunitat de regants a través de l'empresa col·laboradora haurà de presentar amb data límit 30 de setembre de 2011 una còpia de l'estudi realitzat en format paper i format electrònic.  
7. Una vegada revisat per l'AVEN, el cap d'Àrea d'Energia emetrà un informe tècnic on es donarà validesa o no al corresponent estudi. En el cas que el dit informe fóra negatiu, l'AVEN ho notificarà al beneficiari perquè, en el termini de 30 dies naturals des de la recepció de la dita notificació, esmene les deficiències detectades. Per a això, el beneficiari haurà d'aportar una nova còpia en paper i format electrònic de l'estudi corregit. La no-esmena de les deficiències o la presentació de la documentació fora del termini establit, serà motiu de revocació o minoració segons corresponga.  
8. Una vegada aprovat per l'AVEN la validesa de l'estudi, per a poder fer efectiu el cobrament del Xec Estalvia Energia, la comunitat de regants a través de l'empresa col·laboradora haurà d'aportar amb data límit de 30 de novembre de 2011, llevat que per circumstàncies concurrents es determine un termini distint, els documents següents:  
a) Justificants de la despesa, presentar les factures pel cost total del servici de consultoria que hauran de complir allò que disposa el Reial Decret 1496/2003, de 28 de novembre, i la resta de normativa vigent.  
b) Justificants de pagament  
b.1. Exemplar del Xec Estalvia Energia, entregat pel beneficiari a l'empresa col·laboradora com a justificant del pagament.  
Per a acreditar l'entrega del xec com a mitjà de pagament de la part subvencionada, haurà d'aportar-se còpia de l'assentament comptable registrat en el llibre diari de la comunitat de regants i igualment còpia del llibre major del compte amb l'empresa col·laboradora.  
b.2. Justificant del pagament tant de l'IVA total de la factura com del cost del servici no subvencionat. Per a això, s'aportarà còpia d'extracte bancari de l'empresa beneficiària o de l'empresa col·laboradora que acredite l'eixida/entrada efectiva dels fons, junt amb la còpia de la transferència o del xec nominatiu. No es consideraran vàlids els pagaments en efectiu. Només es consideraran vàlids els justificants de pagament que es troben referits al sol·licitant de l'ajuda.  
c) Full resum de resultats segons formulari facilitat per l'AVEN, disponible igualment en la pàgina web ().  
d) Declaració responsable de la comunitat de regants sobre el compliment de les condicions del programa, la conformitat amb l'assessorament rebut de l'empresa col·laboradora i la delegació de cobrament del xec.  
e) Informe de valoració de l'empresa beneficiària sobre l'auditoria i l'assessorament.  
f) Còpia del contracte firmat entre el beneficiari i l'empresa col·laboradora, si s'haguera subscrit un document contractual per escrit.  
Article 11. Empreses col·laboradores  
Els estudis seran realitzats per empreses col·laboradores seleccionades per l'Agència Valenciana de l'Energia a través d'una convocatòria pública complint la normativa vigent.  
Per a cada una de les províncies de la Comunitat Valenciana se seleccionarà una empresa col·laboradora que serà la que realitze els estudis per a les comunitats de regants pertanyents a la dita província. Estes empreses tindran una experiència contrastada en la realització d'estudis d'este tipus i des de l'AVEN s'exigirà que es realitzen segons el protocol d'auditories energètiques en les comunitats de regants elaborat per l'IDAE.  
Les empreses col·laboradores hauran d'assessorar en tot moment les comunitats de regants i seran les encarregades de justificar els estudis realitzats i entregar en l'AVEN la documentació establida en l'article 10.   
Article 12. Obligacions dels beneficiaris  
Seran obligacions del beneficiari:  
a) Realitzar l'activitat objecte de la subvenció i acreditar la seua realització en la forma fixada en la notificació de l'ajuda.  
b) Realitzar l'auditoria energètica amb l'empresa designada per l'Agència Valenciana de l'Energia i firmar el contracte per a l'execució dels treballs amb data posterior a la concessió de l'ajuda.  
c) Validar l'informe d'auditoria energètica realitzat per l'empresa col·laboradora, i firmar, en cas d'acceptació, una declaració de conformitat amb el servici prestat i documentada i realitzar un informe de valoració sobre l'efecte que ha tingut la contractació en la seua activitat.  
d) Respondre de la veracitat dels documents aportats.  
e) Actualitzar la documentació presentada que haguera patit alguna modificació o la vigència de la qual haguera finalitzat amb anterioritat a la liquidació de les ajudes.  
f) Acreditar la seua personalitat jurídica, referida al moment de sol·licitud de l'ajuda, en la forma i el termini que s'establisca l'Agència Valenciana de l'Energia.  
g) Prestar servicis a preu de mercat i no mamprendre activitats econòmiques que repercutisquen en tercers, de manera que falsegen o amenacen falsejar la competència, quan el beneficiari siga una entitat sense ànim de lucre.  
h) Seguir la metodologia i el procediment que indica esta resolució.  
i) Facilitar l'accés a les instal·lacions a l'empresa col·laboradora que realitze l'estudi en la comunitat de regants i aportar les dades energètiques sol·licitades per a la realització d'este.  
j) Quant a la part subvencionada del servici contractat, haurà d'entregar el Xec Estalvia Energia a l'empresa col·laboradora com a mitjà de pagament de fins al 75% de la factura emesa.  
k) Quant a la part no subvencionada del servici, haurà de pagar el valor restant i la totalitat de l'IVA corresponent a la factura, per mitjà de transferència bancària o xec nominatiu dins del termini de justificació de la subvenció. No s'admetran els pagaments realitzats en efectiu o per caixa.  
Article 13. Pagament de les ajudes  
L'AVEN procedirà al pagament de l'ajuda una vegada entregada la documentació indicada en l'article 10 per part de la comunitat de regants a través de l'empresa col·laboradora i amb la verificació prèvia d'esta.  
Article 14. Publicitat. Obligacions  
Tant l'empresa col·laboradora com la comunitat de regants hauran de:  
- Publicitar que l'ajuda obtinguda està concedida a càrrec dels pressupostos del Pla d'Acció de l'Estratègia d'Estalvi i Eficiència Energètica a Espanya 2008-2012, exercici 2010, que gestiona l'Agència Valenciana de l'Energia a la Comunitat Valenciana.  
- Incloure el logotip de l'AVEN i de l'IDAE en qualsevol document relacionat amb el projecte o activitat subvencionada. La inclusió dels logotips es realitzarà en qualsevol format en què estiga suportada la documentació del projecte, açò és, paper, DVD, CD, pantalla informàtica, etc. Així mateix, estos logotips s'inseriran en el material divulgatiu relacionat amb la difusió del projecte.  
Article 15. Resolució d'incidències  
1. És competència del director de l'Agència Valenciana de l'Energia, la resolució de les incidències que es produïsquen amb anterioritat o posterioritat a la concessió, i en especial els supòsits de:  
- Canvis de titularitat.  
- Pròrrogues per a l'execució del projecte i per al compliment de les condicions particulars de la concessió amb caràcter excepcional.  
- Modificacions justificades pel beneficiari del projecte inicial, entre altres, canvis en la denominació del projecte o de les característiques tècniques d'este.  
- Pròrrogues del termini per a l'aportació de documents acreditatius de l'execució del projecte o d'altres documents exigits als beneficiaris, als efectes de liquidació de l'ajuda.  
2. El director de l'AVEN serà l'encarregat de resoldre els expedients de desistiment, minoració i revocació.  
3. En qualsevol moment de la vigència de l'expedient, el beneficiari haurà d'actualitzar la documentació presentada que haguera patit alguna modificació i comunicar, altres ajudes públiques o privades que haguera obtingut o sol·licitat amb posterioritat a la data de presentació de la sol·licitud.  
Article 16. Control de les accions  
1. Tant l'Agència Valenciana de l'Energia com l'Institut per a la Diversificació i Estalvi d'Energia, pels seus propis mitjans o a través d'òrgan o entitat que designen, podran en tot moment efectuar totes les actuacions de verificació, comprovació i inspecció del projecte o instal·lació objecte d'ajuda que consideren necessàries. La impossibilitat d'efectuar les dites accions, per causes imputables al beneficiari, podrà donar lloc a la revocació de l'ajuda concedida i, si és el cas, al reintegrament de les quantitats percebudes.  
2. El beneficiari està obligat a sotmetre's a les actuacions de control financer de la Intervenció General de la Generalitat.  
Article 17. Minoració i resolució de les ajudes  
1. L'alteració d'algunes de les característiques del projecte la subvenció del qual haja sigut aprovada, l'incompliment de condicions i terminis establits en la resolució, l'execució parcial de la inversió, la insuficient justificació de les despeses efectivament realitzades i la concessió amb posterioritat a la presentació de la sol·licitud d'altres ajudes públiques o privades, que en el seu conjunt excedisquen dels límits establits, podrà donar lloc a la minoració de la subvenció concedida.  
2. L'incompliment pel beneficiari de qualsevol dels requisits, de les condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de la realització del projecte, podrà donar lloc a la revocació de la subvenció i l'obligació de reintegrar les ajudes percebudes i els interessos de demora des del moment de pagament d'esta basant-se en el que disposa el títol II de la Llei 38/2003, General de Subvencions.  
Article 18. Infraccions i sancions  
L'incompliment, per part dels beneficiaris, dels requisits que establix esta resolució i la normativa reguladora se sotmetrà al règim d'infraccions i sancions fixat en el títol IV de la Llei 38/2003, de 17 de novembre, General de Subvencions (BOE 18.11.2003).  
DISPOSICIÓ FINAL ÚNICA  
Es faculta el director de l'Agència Valenciana de l'Energia per a dictar les resolucions necessàries per al desenvolupament, l'eficàcia i l'execució d'esta resolució.  
Esta resolució entrarà en vigor el dia de la publicació en el Diari Oficial de la Comunitat Valenciana.  
València, 30 de desembre de 2010.- El president de l'Agència Valenciana de l'Energia: Mario Flores Lanuza.